Video: Ou hartebrekers ŉ sensasie op sosiale mediaSkermgreep uit die video Met hul lomp danspassies en helderkleurige lyfbande het vier mans, in hul 50’s en 60’s, Japan se jongste TikTok-sensasie geword. Die groep se doel? Om hul klein dorpie te bemark – waar daar al hoe minder mense woon. Sedert hul eerste plasing in Februarie is hul video’s, wat onder andere in speelparke en munisipale geboue verfilm word, al meer as 16 miljoen keer gekyk. Aanhangers meen hulle is “te oulik!”. Die vier noem hulself “ojiqun”, ŉ woord wat jongmense gebruik as ŉ mengsel tussen “ojisan” (ou mans in Japannees) en “kyun” (hartebreker). Met hul lyfbande in verskillende kleure – blou, groen, geel en rooi, kry hulle dit reg om nie te lag nie terwyl hulle sukkel om in ritme te bly. Een van die lede, die 52-jarige Takumi Shirase, is die hoof van ŉ rekenaarmaatskappy en ŉ tuinonderneming wanneer hy nie met sy talente op TikTok spog nie. Hy het aan AFP gesê hy het ojiqun saam met drie vriende geskep toe hulle probeer het om die plattelandse dorp Wake in Japan se Okayama-streek weer aan die gang te kry. “Ons wou met iets vorendag kom wat nuwe lewe sou blaas in ons landelike gemeenskap. Daar is al hoe minder mense en veral kinders wat hier woon,” het hy gesê. Wake het tans ongeveer 14 000 inwoners en Shirase sê sy ou laerskool het sy deure gesluit weens ŉ gebrek aan aanvraag. ŉ Plaaslike winkelsentrum het ook sy deure gesluit en sommige jaarlikse feeste word ook nie meer in die dorp aangebied nie. Met meer as 34 000 volgelinge op TikTok “hoop ons om mense aan te moedig om na Wake te kom, óf as toeriste óf as nuwe inwoners”, voeg hy by. Ojiqun se jongste plasing, “duisendpoot-dans”, wys hoe die vier mans lawwe danspassies uitvoer. Aanhangers is dol oor die video’s. “Ek het gelag en gelag,” skryf een persoon. “Ek het lank laas só lekker gekry!” skryf ŉ ander. 岡山県自然保護センターのタンチョウ鶴に会ってきたよ????おじキュン！#岡山 #和気町 #おすすめ#おバズりなさい ♬ My Name Is – D Billions 懐かしくムカデダンス楽しかったよ‼️ #岡山 #和気町おじキュン!#HONDA#Madness ♬ オリジナル楽曲 – DJ RIIIICKED Official – DJ RIIIICKED Official 推しおじ♥️????????????見つけられたかな…⁉️ #レインボー#岡山#和気町おじキュン! #meiyo #自分革命 ♬ Rainbow! – meiyo